Hvis din hjemmetest er positiv, skal du følge Sundhedsstyrelsens anbefalinger for coronasmittede. Det vil sige, at du skal isolere dig, give besked til dine nære kontakter, så de kan blive testet, og bestille tid til en PCR-test. Kun en PCR-test kan nemlig fortælle dig (og sundhedsmyndighederne), hvilken variant af virussen, du er smittet med. Du kan kontakte myndighedernes coronahotline på 70 20 02 33, hvis du har spørgsmål.